Ο **Χοσέ Αλμπέρτο Κάνιας Ρουίζ-Ερέρα** (*José Alberto Cañas Ruiz-Herrera,* γεννημένος στις 27 Μαΐου 1987), ευρέως γνωστός ως **Χοσέ Κάνιας**, είναι Ισπανός επαγγελματίας ποδοσφαιριστής, ο οποίος αγωνίζεται ως αμυντικός μέσος για την Καλαμάτα.

Σταδιοδρομία σε συλλόγους
-------------------------

### Ρεάλ Μπέτις

Γεννήθηκε στη Χερέθ ντε λα Φροντέρα της επαρχίας Κάδιθ και είναι προϊόν των ακαδημιών της Ρεάλ Μπέτις. Έκανε το ντεμπούτο του στη Πριμέρα Ντιβισιόν στις 3 Μαΐου 2009, παίζοντας 83 λεπτά στην εντός έδρας ήττα με 0-2 από την Ατλέτικο Μαδρίτης. Οι Ανδαλουσιανοί τελικά υποβιβάστηκαν στο τέλος της σεζόν 2008-09. 

Προωθήθηκε μόνιμα στην πρώτη ομάδα της Μπέτις για τη σεζόν 2010-11. Συμμετείχε σε 15 αγώνες κατά τη διάρκεια της σεζόν (μόνο σε τέσσερις στο βασικό σχήμα), καθώς οι *Verdiblancos* επέστρεψαν στην Πριμέρα Ντιβισιόν μετά από δύο χρόνια, ως πρωταθλητές. Τις επόμενες 2 σεζόν ήταν βασικός παίχτης της ομάδας.

### Σουόνσι Σίτι

Τον Απρίλιο του 2013, πριν ολοκληρωθεί η σεζόν 2012-13, ο Κάνιας αρνήθηκε να ανανεώσει το συμβόλαιο, που έληγε στο τέλος της σεζόν, με τη Μπέτις, επιλέγοντας να μετακινηθεί στη Σουόνσι Σίτι με τριετές συμβόλαιο.  Έκανε το ντεμπούτο του την 1η Αυγούστου, ερχόμενος ως αλλαγή στα τελευταία λεπτά του αγώνα, στην εντός έδρας νίκη με 4-0 επί της Μάλμε για τον πρώτο αγώνα του τρίτου προκριματικού γύρου του Γιουρόπα Λιγκ.

### Εσπανιόλ

Την 1η Σεπτεμβρίου 2014, επέστρεψε στην Πριμέρα Ντιβισιόν, υπογράφοντας συμβόλαιο τριετούς διάρκειας με την Εσπανιόλ. Η πρώτη του εμφάνιση πραγματοποιήθηκε 13 ημέρες αργότερα, καθώς αγωνίστηκε στα τελευταία δέκα λεπτά στην ήττα με 1-3 από τη Βαλένθια.

Κατά τη διάρκεια της θητείας του στο *Estadi Cornellà-El Prat*, είχε 48 συμμετοχές σε όλες τις διοργανώσεις. Τη σεζόν 2015-16, ταλαιπωρήθηκε από προβλήματα τραυματισμού. 

### ΠΑΟΚ

Στις 11 Ιουλίου 2016, ο ΠΑΟΚ ανακοίνωσε τη μεταγραφή του, μέχρι το καλοκαίρι του 2019. Στις 2 Απριλίου 2017, σημείωσε το πρώτο του γκολ με την ομάδα, στην εντός έδρας νίκη με 2-0 εναντίον της ΑΕΛ. Εκείνη την χρονιά κατέκτησε και τον πρώτο τίτλο του, με την ομάδα του ΠΑΟΚ να κατακτάει το  κύπελλο ελλάδας. Στο τελικό αντιμετώπισε την ΑΕΚ με τον ΠΑΟΚ να επικρατεί με σκορ 2-1. Ο ίδιος αγωνίστηκε σε όλο τον αγώνα. Την επόμενη χρονιά είχε λιγότερες συμμετοχές με την ομάδα, ωστόσο αποτέλεσε μία σημαντική λύση για το κέντρο του ΠΑΟΚ. Στο φινάλε της σεζόν στέφθηκε ξανά κυπελλούχος ελλάδας, με τον ίδιο να αγωνίζεται σε όλο τον αγώνα. Ο ΠΑΟΚ αντιμετώπισε ξανά την ΑΕΚ στον τελικό και την κέρδισε με σκορ 2-0. Την τρίτη του χρονιά στην ομάδα της Θεσσαλονίκης, έφτασε στην κατάκτηση του νταμπλ, αφού ο ΠΑΟΚ, πέρα από το πρωτάθλημα, έφτασε και στην κατάκτηση του κυπέλλου. Ο Κάνιας αγωνίστηκε ξανά σε όλο τον αγώνα του τελικού. Στο τέλος της σεζόν αποφάσισε να μην ανανεώσει το συμβόλαιό του με την ομάδα του ΠΑΟΚ και τελικά έφτασε σε συμφωνία με την ομάδα του Ερυθρού Αστέρα.

Προσωπική ζωή
-------------

Ο θείος του Κάνιας, Χουάν Χοσέ Κάνιας Γκουτιέρεζ, ήταν επίσης ποδοσφαιριστής και μέσος. Ο ίδιος πέρασε, επίσης, το μεγαλύτερο μέρος της επαγγελματικής του σταδιοδρομίας με τη Μπέτις.

Στατιστικά σταδιοδρομίας
------------------------

*Μέχρι τις 1 Ιουλίου 2019*  

| Ομάδα | Σεζόν | Πρωτάθλημα | Κύπελλο | Άλλες | Σύνολο |
| --- | --- | --- | --- | --- | --- |
| Κατηγορία | Συμ. | Γκολ | Συμ. | Γκολ | Συμ. | Γκολ | Συμ. | Γκολ |
| Μπέτις | 2008–09 | Πριμέρα Ντιβισιόν | 2 | 0 | 0 | 0 | — | 2 | 0 |
| 2010–11 | Σεγούντα Ντιβισιόν | 15 | 0 | 2 | 0 | — | 17 | 0 |
| 2011–12 | Πριμέρα Ντιβισιόν | 22 | 0 | 2 | 0 | — | 24 | 0 |
| 2012–13 | Πριμέρα Ντιβισιόν | 27 | 0 | 2 | 0 | — | 29 | 0 |
| Σύνολο | 66 | 0 | 4 | 0 | — | 70 | 0 |
| Σουόνσι Σίτι | 2013–14 | Πρέμιερ Λιγκ | 23 | 0 | 3 | 0 | 9 | 0 | 35 | 0 |
| Σύνολο | 23 | 0 | 3 | 0 | 9 | 0 | 35 | 0 |
| Εσπανιόλ | 2014–15 | Πριμέρα Ντιβισιόν | 29 | 0 | 5 | 0 | — | 34 | 0 |
| 2015–16 | Πριμέρα Ντιβισιόν | 13 | 0 | 1 | 0 | — | 14 | 0 |
| Σύνολο | 42 | 0 | 6 | 0 | — | 48 | 0 |
| ΠΑΟΚ | 2016–17 | Σούπερλιγκ | 27 | 1 | 7 | 0 | 8 | 0 | 42 | 1 |
| 2017–18 | Σούπερλιγκ | 15 | 0 | 5 | 1 | 2 | 0 | 22 | 1 |
| 2018–19 | Σούπερλιγκ | 14 | 0 | 4 | 1 | 9 | 1 | 27 | 2 |
| Σύνολο | 56 | 1 | 16 | 2 | 19 | 1 | 91 | 4 |
| Σύνολο σταδιοδρομίας | 187 | 1 | 29 | 2 | 28 | 1 | 244 | 4 |

Διακρίσεις
----------

ΠΑΟΚ
* Κύπελλο Ελλάδας: **3** (2016-17), (2017-18), (2018-19)
* Πρωτάθλημα Ελλάδας: **1** (2018-2019)

Ερυθρός Αστέρας
* Πρωτάθλημα Σερβίας: **1** 2019-2020

Παραπομπές
----------

1. ↑  (πολλαπλές γλώσσες) *Transfermarkt*. 69609. Ανακτήθηκε στις 9  Οκτωβρίου 2017.
2. ↑  «As» (Ισπανικά) Grupo PRISA. Μαδρίτη. canas/19410.
3. ↑  «Real Betis 0–2 Atlético Madrid». ESPN Soccernet. 3 Μαΐου 2009. Ανακτήθηκε στις 26 Νοεμβρίου 2012.
4. ↑  «Media plantilla se encuentra en situación de interinidad» (στα es). *Estadio Deportivo*. 11 March 2013.. Ανακτήθηκε στις 17 May 2013.
5. ↑  «The Real deal: Swansea will snaffle Real Betis star Jose Canas on a summer free». *Daily Mirror*. 7 April 2013.. Ανακτήθηκε στις 17 May 2013.
6. ↑  «Swansea agree deal for Betis midfielder Jose Canas». Goal. 20 Απριλίου 2013. Ανακτήθηκε στις 17 Μαΐου 2013.
7. ↑  «Swansea 4 Malmo 0: New boy Bony nets twice as £12m striker gives Laudrup big first leg lead in Europa League qualifying». *Daily Mail*. 1 August 2013.. Ανακτήθηκε στις 7 August 2013.
8. ↑  «Canas joins Espanyol». Swansea City A.F.C. 1 Σεπτεμβρίου 2014. Ανακτήθηκε στις 1 Σεπτεμβρίου 2014. [*νεκρός σύνδεσμος*]
9. ↑  «Piatti, Parejo y Alcácer vuelven a dar la victoria al Valencia» [Piatti, Parejo and Alcácer give win to Valencia again] (στα Ισπανικά). La Liga. 14 Σεπτεμβρίου 2014. Ανακτήθηκε στις 20 Ιουλίου 2016.
10. ↑  «Las lesiones pasan de ser una anécdota a ser un inconveniente» (στα Spanish). *Diario AS*. 9 January 2016.. Ανακτήθηκε στις 20 July 2016.
11. ↑  «Caicedo, Óscar Duarte y Cañas, altas para el Sevilla» (στα Spanish). *Marca*. 30 April 2016.. Ανακτήθηκε στις 20 July 2016.
12. ↑  «Ανακοίνωσε τον Κάνιας ο ΠΑΟΚ» [Cañas announced at PAOK]. Sport 24. 11 Ιουλίου 2016. Ανακτήθηκε στις 11 Ιουλίου 2016.
13. ↑  «ΠΑΟΚ – ΑΕΛ 2–0 (vid)» [PΑΟΚ – ΑΕL 2–0 (vid)]. Gazzetta. 2 Απριλίου 2017. Ανακτήθηκε στις 27 Νοεμβρίου 2017.
14. ↑
15. ↑  «Bético de familia» [*Bético* by family] (στα Ισπανικά). Blanquivioletas. 7 Φεβρουαρίου 2013. Ανακτήθηκε στις 3 Μαΐου 2013.
16. ↑  «Cañas: José Alberto Cañas Ruiz-Herrera». BDFutbol. Ανακτήθηκε στις 9 Απριλίου 2014.
17. ↑  «Cañas». Soccerway. Ανακτήθηκε στις 9 Απριλίου 2014.

1. 1 2 3  Appearances in the UEFA Europa League
2. ↑  Appearances in the UEFA Champions League

Εξωτερικοί σύνδεσμοι
--------------------

* Προφίλ Χοσέ Κάνιας στο BDFutbol
* Προφίλ του Χοσέ Κάνιας στο Futbolme (Ισπανικά)